ນັກກິລາ cricket ຊາວ​ອອສ​ເຕຣ​ເລຍ ​ເສຍ​ຊີວິດ ຈາກ​ອຸບ​ປະຕິ​ເຫດ​ 
ທ່ານ Brukner ​ໄດ້​ກ່າວ​ວ່າ ທ້າວ Hughes ບໍ່​ໄດ້​ຟື້ນ​ຈາກ​ການ​ສະ​ລົບ​ເລີຍ ​ແລະ​ບໍ່​ໄດ້​ປະສົບ​ກັບ ​ຄວາມ​ເຈັບ​ປວດ​ແຕ່​ຢ່າງ​ໃດ ກ່ອນທີ່​ລາວ​​ເສ​ຍຊີວິດ​ໄປ​ນັ້ນ.
ນັກກິລາຕີຄີຫລື cricketer ຊາວອອສເຕຣເລຍ ທ້າວ Phil Hughes ທີ່ຖືກໝາກບານຕຳຫົວ ໃນການແຂ່ງຂັນກິລາ criket ໃນອາທິດນີ້ ທີ່ນະຄອນ Sydney ໄດ້ເສຍຊີວິດແລ້ວ ທ່ານໝໍປະຈຳທີມ ທ່ານ Peter Brukner ໄດ້ກ່າວໃນຖະແຫຼງ ການສະບັບນຶ່ງວ່າ ນັກກິ ລາຕີຄີ ໄວ 25 ປີຄົນນີ້ ໄດ້ເສຍຊີວິດລົງ ໃນວັນພະຫັດມື້ນີ້ ຊຶ່ງຫ້ອມລ້ອມໄປດ້ວຍຍາດມິດ ເພື່ອນຝູງ ທ້າວ Hughes ແມ່ນໄດ້ຖືກວາງຢາສະລົບ ແລະເຂົ້າຜ່າຕັດສຸກເສີນໃນເວລາຕໍ່ມາ ໃນອຸບປະຕິເຫດໃນວັນອັງຄານແລ້ວນີ້ ທ່ານ Brukner ໄດ້ກ່າວວ່າ ທ້າວ Hughes ບໍ່ໄດ້ຟື້ນຈາກການສະລົບເລີຍ ແລະບໍ່ໄດ້ປະສົບກັບຄວາມເຈັບປວດແຕ່ຢ່າງໃດ ກ່ອນທີ່ລາວເສຍຊີວິດໄປນັ້ນ ທ້າວ Hughes ຖືກໝາກບານຕຳໃສ່ຫົວຂ້າງຫູເບື້ອງຊ້າຍ ຕອນທີ່ລາວເປັນຄົນໂຍນໝາກ ບານໃຫ້ທີມ South Australia ເວລາແຂ່ງຂັນກັບທີມ New South Wales ໃນສະໜາມ Cricket ທີ່ Sydney ນັ້ນ ການສະແດງຄວາມເສົ້າສະລົດໃຈ ໄດ້ຫຼັ່ງໄຫຼເຂົ້າຢ່າງຫຼວງຫຼາຍ ຫຼັງຈາກທີ່ຊາບຂ່າວເຖິງການເສຍຊີວິດຂອງຜູ້ກ່ຽວແລ້ວນັ້ນ ຊຶ່ງຮວມທັງ ນາຍົກລັດຖະມົນຕີ ທ່ານ Tony Abbott ນຳ ທ້າວ Hughes ແມ່ນເປັນນັກ Cricket ຜູ້ທີ 2 ທີ່ໄດ້ເສຍຊີວິດລົງ ໃນໄລຍະ 2 ປີ ຫຼັງຈາກທີ່ໄດ້ຖືກໝາກບານຕຳຫົວ ທ້າວ Darryn Randall ຊາວອາຟຣິກາໃຕ້ ກໍໄດ້ເສຍຊີວິດ ໃນປີ ກາຍນີ້ ຫຼັງຈາກທີ່ໄດ້ຖືກໝາກບານຕຳຂ້າງຫົວເຊັ່ນກັນ